b'\n_START_ARTICLE_\nLille stjerne\n_START_SECTION_\nHistorien\n_START_PARAGRAPH_\nBoken \xc3\xa5pner med at den tidligere svensktoppsstjernen Lennart finner et lite barn i skogen. Han og kona Laila beholder barnet, uten \xc3\xa5 fortelle noen at de har henne. En paranoid oppvekst f\xc3\xb8lger for den lille ungen som bare blir kalt "Vesla". Lennart og Laila g\xc3\xa5r ut fra at dersom noen finner ut at de har beholdt et barn de har funnet i skogen, vil de miste henne og risikere straffeforf\xc3\xb8lgelse. Hun vokser derfor opp i en kjeller i troen p\xc3\xa5 at dersom hun g\xc3\xa5r utenfor huset kommer "De Store" til \xc3\xa5 ta henne, og spise henne opp. Vesla har i tillegg en superheltliknende egenskap i det at hun kan synge i perfekt rene toner/sinustoner allerede fra hun er nyf\xc3\xb8dt._NEWLINE_P\xc3\xa5 samme alder som Vesla, eller Theres, som parets voksne s\xc3\xb8nn Jerry kaller henne, er Teresa. Hun er tilsynelatende en helt vanlig jente, som likevel er et noks\xc3\xa5 alvorlig barn uten sans for "fantasileker" og rollespill. Etterhvert utvikler Teresa en del angst og blir mobbet og holdt utenfor p\xc3\xa5 skolen._NEWLINE_Via Internett f\xc3\xa5r Theres og Teresa kontakt. De to jentene begynner \xc3\xa5 m\xc3\xb8tes, og dette f\xc3\xa5r s\xc3\xa6rlig stor betydning for Teresa. Sammen setter de seinere i gang en rekke hendelser som f\xc3\xb8rer til mye vold.'